Lav et referat af nedenstående tekst:

Tekst:
Livstilshuset Kalstrup i Blokhus er blevet kåret til en såkaldt "gazelle-virksomhed" af dagbladet Børsen som tegn på virksomhedens solide vækst. Det er virksomheder, der lever op til Børsens krav om vækst, der kan blive kåret. Det gør Livstilshuset Kalstrup, og kåringen som "gazelle-virksomhed" vækker glæde i Blokhus. - Det betyder rigtig meget. Det er ikke så lige til at vokse, når man ligger i Blokhus. Derfor er prisen et dejligt skulderklap til personalet og kunderne, der virkelig har taget vores koncept til sig, siger Per Kalstup, indehaver af Kalstrup Livstilshus.? For at være i spil til en gazellekåring skal virksomhederne have minimum 1. million kroner i omsætning eller 0,5 millioner kroner i bruttoresultat. De skal have vækst i omsætningen eller bruttoresultatet de seneste fire regnskabsår, og omsætningen eller bruttoresultatet skal være fordoblet indenfor samme periode.

Referat:
Livstilshuset, der ligger i Blokhus, er blandt årets "gazelle-virksomheder". Det er dagbladet Børsen, der udpeger virksomhederne, hvis de lever op til visse vækstkriterier.